ANEXA XIV

**Modelul unic privind punctele de date**

Toate elementele de date prevăzute în anexele la prezentul regulament se transformă într-un model al punctelor de date unic care reprezintă baza pentru uniformizarea sistemelor informatice ale instituțiilor și ale autorităților competente.

Modelul unic privind punctele de date îndeplinește următoarele criterii:

(a) oferă o reprezentare structurată a tuturor elementelor de date prevăzute în anexele la prezentul regulament;

(b) identifică toate conceptele de activitate stabilite în anexele la prezentul regulament;

(c) pune la dispoziție un dicționar de date care identifică denumirile tabelelor, ordonatelor, axelor, domeniilor, dimensiunilor și membrilor;

(d) pune la dispoziție indicatori care definesc proprietățile sau valorile punctelor de date;

(e) oferă definiții ale punctelor de date care sunt exprimate ca un ansamblu de caracteristici ce identifică univoc conceptul financiar;

(f) conține toate specificațiile tehnice relevante necesare pentru dezvoltarea de soluții IT de raportare care produc date de supraveghere uniforme.